1in.am — Նիկոլ Փաշինյանի հրաժարականից հետո շատերն են, այսպես ասած, ոչ ֆորմալ դիտարկումներում գնահատում այն, թե ինչ արեց նա վարչապետի պաշտոնում հինգ ամիսների պաշտոնավարման ընթացքում կամ այլ կերպ ասած՝ որն էր թավշյա հեղափոխության այդ հինգ ամիսների արդյունքը: Իհարկե, ներկայումս համարել, որ Փաշինյանը հրաժարական է տվել նաև դե ֆակտո, կլինի ինքնախաբեություն, և ըստ այդմ՝ նա շարունակում է պաշտոնավարել, և հետևաբար այստեղ իրականությունն ընդհատված չէ, շարունակության մեջ է: Սակայն, մյուս կողմից, սա մի փուլ էր, որը բնականորեն առաջացրել է հանրային ձգտումներն ու փորձերը ամփոփելու անհրաժեշտություն: